Līsiteja (pavadonis)
Līsiteja jeb Jupiters X ir Jupitera pavadonis.. To 1938. gada 6. jūlijā atklāja Sets Barns Nikolsons (Seth Barnes Nicholson), pārlūkojot attēlus, kurus ieguva ar 100 collu teleskopu Vilsona kalna observatorijā. 1975. gadā pavadonis tika nosaukts par Līsiteju. Sengrieķu mitoloģijā Līsiteja bija Okeāna meita, viena no Zeva mīļākajām. No 1955. līdz 1975. gadam dažreiz tika lietots nosaukums Dēmetra. Līsiteja pieder Himalijas grupai. Tāpat kā pārējiem grupas pavadoņiem, Līsitejas orbīta ir pakļauta spēcīgām perturbācijām.